CELEX: C2006/190/01
Language: et
Date: 2006-08-12 00:00:00
Title: Kohtuasi C-173/03: Euroopa Kohtu (suurkoda) 13. juuni 2006. aasta otsus (Tribunale di Genova (Itaalia) eelotsusetaotlus) — Traghetti del Mediterraneo SpA, likvideerimisel versus Itaalia Vabariik (Liikmesriikide lepinguväline vastutus — Viimase astme siseriiklikule kohtule süüks arvatava ühenduse õiguse rikkumisega üksikisikutele tekitatud kahju — Riigi vastutuse piiramine siseriikliku seadusandja poolt üksnes kohtuniku tahtluse ja tõsise üleastumise juhtudega — Igasuguse vastutuse välistamine seoses õigusnormide tõlgendamisega ning faktiliste asjaolude ja tõendite hindamisega õigusemõistmise raames)

12.8.2006   
            
            
               ET
            
            
               Euroopa Liidu Teataja
            
            
               C 190/1
            
         Euroopa Kohtu (suurkoda) 13. juuni 2006. aasta otsus (Tribunale di Genova (Itaalia) eelotsusetaotlus) — Traghetti del Mediterraneo SpA, likvideerimisel versus Itaalia Vabariik
   (Kohtuasi C-173/03) (1)
   
   (Liikmesriikide lepinguväline vastutus - Viimase astme siseriiklikule kohtule süüks arvatava ühenduse õiguse rikkumisega üksikisikutele tekitatud kahju - Riigi vastutuse piiramine siseriikliku seadusandja poolt üksnes kohtuniku tahtluse ja tõsise üleastumise juhtudega - Igasuguse vastutuse välistamine seoses õigusnormide tõlgendamisega ning faktiliste asjaolude ja tõendite hindamisega õigusemõistmise raames)
   (2006/C 190/01)
   Kohtumenetluse keel: itaalia
   Eelotsusetaotluse esitanud kohus
   Tribunale di Genova
   Põhikohtuasja pooled
   
      Hageja: Traghetti del Mediterraneo SpA, likvideerimisel
   
      Kostja: Itaalia Vabariik
   Kohtuasja ese
   Eelotsusetaotlus — Tribunale di Genova — Liikmesriigi lepinguväline vastutus kodanike ees tema enda kohtunike vigade tõttu ühenduse õiguse kohaldamisel ning eelkõige viimase astme kohtu poolt Euroopa Kohtult EÜ artikli 234 kohaselt eelotsuse taotlemata jätmise eest
   Resolutiivosa
   Ühenduse õigusega on vastuolus siseriiklik õigusakt, millega on liikmesriigi vastutus kahju eest, mida on üksikisikule tekitanud viimase astme siseriiklikule kohtule süüks arvatav ühenduse õiguse rikkumine, üldiselt välistatud põhjusel, et rikkumine tuleneb õigusnormide tõlgendamisest või faktiliste asjaolude ja tõendite hindamisest kõnesoleva kohtu poolt.
   Ühenduse õigusega on vastuolus ka siseriiklik õigusakt, mis piirab sellise vastutuse tekkimise üksnes juhtudega, mil tegemist on kohtuniku tahtlusega või tõsise üleastumisega, kui sellise piiramise tulemusel on välistatud liikmesriigi vastutuse tekkimine muudel kohaldatava õiguse ilmselge rikkumise juhtudel, nagu seda on täpsustatud Köbleri kohtuasjas (C-224/01) tehtud 30. septembri 2003. aasta otsuse punktides 53–56.
   
      (1)  ELT C 158, 5.7.2003.